
JAVNI POZIV ZA SUFINANSIRANJE PREKVALIFIKACIJA, DOKVALIFIKACIJA I USAVRŠAVANJA

Projekat “Socio-ekonomska inkluzija u Brčko distriktu BiH” (SEI) finansira Vlada Republike Češke, a implementiraju CARE International Balkans i Razvojno-garantni fond Brčko distrikta BiH (RGFBD).

Napomena: U daljem tekstu Javnog poziva pojedini izrazi u muškom ili ženskom rodu, upotrebljeni su neutralno i odnose se na muška i ženska lica.

[bookmark: _heading=h.c6a5ufot0k1w]O SEI PROJEKTU
[bookmark: _heading=h.1fob9te]SEI ima za cilj da odgovori na izazove koji su vezani za povoljnije okruženja za socio-ekonomsko uključivanje marginalizovanih grupa[footnoteRef:1], i to kroz stvaranje mogućnosti za zapošljavanje, preduzetništvo za nezaposlene i povećanjem nivoa vještina koje odgovaraju postojećim mogućnostima zapošljavanja. CARE i partneri će blisko sarađivati sa institucionalnim zainteresovanim stranama i nevladinim akterima na predlaganju i implementaciji mjera koje će se baviti pitanjima i preprekama za socio-ekonomsku inkluziju, kroz uspostavljanje Centra za socio-ekonomsku inkluziju. Cilj je stvoriti nova radna mjesta uz povezivanje svih aktera u lancu vrijednosti kroz savjetodavne i finansijsku podršku startup-ima početnicima, postojećim preduzećima i nezaposlenim marginaliziranim osobama. [1:  S obzirom, i imajući u vidu heterogenost marginaliziranih i ranjivih skupina, pri čemu svaka od njih ima specifične probleme i potrebe, SEI Projekat posebnu pažnju pridaje sljedećim kategorijama stanovništva i to: žene, mladi, osobe za poteškoćama u razvoju / osobe sa invaliditetom, pripadnici nacionalnih manjina (posebno Romske populacije) te dugoročno nezaposlene osobe.] 

Inicijalna procjena o socio-ekonomskoj situaciji u Brčko distriktu je prikupljena analizom dostupne dokumentacije i izvještaja međunarodnih međuvladinih agencija, domaćih institucija i statističkih agencija, te intervjua sa partnerima i organizacijama koje predstavljaju ili rade sa marginalizovanim grupama u Brčko distriktu. Prema inicijalnim procjenama, marginalizovane grupe stanovništva i pojedinci koji se suočavaju sa ranjivostima zbog svog pola, rase, seksualne orijentacije, fizičkih sposobnosti i socijalnog statusa su u većoj opasnosti da zapadnu u siromaštvo zbog predrasuda i društvenih normi u društvu, kao i nedostatka senzibiliteta i fizičkog, administrativnog i socijalnog statusa. Na primjer, Romi, se susreću sa brojnim izazovima za socijalno uključivanje. Prema podacima romskih nevladinih organizacija, otprilike 1,35% romske populacije je zaposleno. Druga grupa stanovništva koja se suočava ne samo sa društvenim izazovima, već i sa fizičkim preprekama kada je u pitanju njihova socijalna uključenost i zapošljavanje su osobe sa invaliditetom (OSI) koji su također ciljna grupa projekta. Nadalje, žene, posebno one koje dolaze iz marginalizovanih grupa, su u nepovoljnom položaju u pogledu zapošljavanja. Zadnji statistički podaci govore da procenat od preko 60% od ukupnog broja nezaposlenih u Brčko distriktu čine žene. Projekat će posebnu pažnju posvetiti i mladima zbog sve većeg trenda emigracije. 
[bookmark: _heading=h.b4bdxhc9i1rs]

[bookmark: _heading=h.3znysh7]Osnovni postavljeni rezultati projekta su:
· Rezultat 1 – Ugrožene i ranjive populacije Brčko distrikta su povećale svoje kapacitete za zapošljavanje i poznavanje prava, kroz obuke sprovedene kroz projekat i podizanje svijesti;
· Rezultat 2 – Povećanje kapaciteta, vještina i mogućnosti zapošljavanja za nezaposlene građane i otvaranje novih radnih mjesta za ugrožene i ugrožene grupe, kroz projektnu finansijsku i tehničku podršku.
Osnovne usluge novoformiranog Centra za socio-ekonomsku inkluziju (nadalje: SEI Centar) su:
· Psiho-socijalna podrška - Pružanje podrške kroz individualni i grupni rad sa korisnicima, odnosno ciljnim grupama projekta što olakšava pristup uslugama, kako SEI Centra, tako i drugih institucionalnih oblika podrške ugroženim građanima i građankama Brčko distrikta BiH.
· Poslovni inkubator - Poslovni inkubator je dio preduzetničke infrastrukture koji se nalazi u SEI Centru i omogućava poslovanje minimalno 10 fizičkih ili pravnih lica, a koji će biti dodatno podržan kroz rad SEI Centra.
· Podrška za zapošljavanje i samozapošljavanje - Pružanje podrške kroz obuke, grantove, savjetovanje i tehničku pomoć olakšava socijalno ugroženim osobama da započnu ili prošire svoje poslovanje, što doprinosi njihovoj ekonomskoj stabilnosti i inkluziji.
· Obrazovanje i stručno usavršavanje - SEI Centar će pružati obrazovne programe i stručne obuke koje povećavaju kapacitete i vještine socijalno ugroženih osoba, što im omogućava lakši pristup zapošljavanju ili samozapošljavanju.
· Informisanje i osvještavanje - SEI Centar će provoditi kampanje informisanja i osvještavanja o dostupnim uslugama i podršci socijalno ugroženim osobama da bolje iskoriste resurse koji su im na raspolaganju.
· Inkluzivnost i pristupačnost - Uklanjanje arhitektonskih barijera i prilagođavanje javnih prostora omogućava osobama s invaliditetom jednak pristup obrazovanju, zdravstvenim uslugama i zapošljavanju. 
 
Shodno navedenom, SEI Projekat / Centar raspisuje Javni poziv za sufinansiranje prekvalifikacija, dokvalifikacija i usavršavanja

[bookmark: _heading=h.bftc1tj7okrm]Opis javnog poziva?
Program prekvalifikacija, dokvalifikacija i usavršavanja je osmišljen kao odgovor na trenutne potrebe tržišta rada i nedostatak adekvatno kvalifikovanih kadrova među nezaposlenim licima i marginalizovanim grupama. Ovaj program pruža priliku osobama da unaprijede svoje vještine i steknu nova znanja, čime postaju konkurentniji na tržištu rada.


Imajući u vidu heterogenost marginalizovanih i ranjivih grupa, pri čemu svaka od njih ima specifične probleme i potrebe, SEI posebnu pažnju pridaje sljedećim kategorijama stanovništva: žene, mladi, osobe za poteškoćama u razvoju, osobe sa invaliditetom, pripadnici romske nacionalne manjine, te dugoročno nezaposlene osobe.

[bookmark: _heading=h.9vujp2vylyvq]Definicije u smislu ovog Javnog poziva

Prekvalifikacija je obrazovanje i osposobljavanje koje osobi, koja je već prethodno stekla neko stručno zvanje, odnosno zanimanje omogućuje da stekne nove kompetencije za obavljanje novog zanimanja ili nove profesionalne djelatnosti;
Dokvalifikacija je dodatno stručno obrazovanje prema posebno utvrđenim diferenciranim programima radi sticanja višeg stepena kvalifikacije u okviru zanimanja;
Usavršavanje je svaki oblik obrazovanja nakon završenog inicijalnog obrazovanja ili tokom radnog vijeka koje treba pomoći odraslom da: 1) poboljša ili aktualizuje svoja već stečena znanja i kompetencije, 2) stekne nove kompetencije u pogledu profesionalnog napredovanja i da se osobno i profesionalno usavršava.
[bookmark: _heading=h.ebosrk9g9fnp]
[bookmark: _heading=h.n4eeykft4b6e]Cilj Javnog poziva
Osnovni cilj ovog Javnog poziva je pružanje (finansijske) podrške osobama koje se za vrijeme trajanja ovog Javnog poziva nalaze na programima prekvalifikacije, dokvalifikacije ili usavršavanja, posebnu pažnju poklanjajući onim osobama koje pripadaju marginalizovanim i ranjivim grupama stanovništva. 
[bookmark: _heading=h.w2rc8v2b9yfv]
[bookmark: _heading=h.o9os521zth5z]Šta se nudi kroz program?
Ovim javnim pozivom je planirano finansiranje/sufinansiranje prekvalifikacija, dokvalifikacija i programa usavršavanja u pojedinačnom iznosu od maksimalno 100,00 € (u protivvrijednosti u KM na dan prenosa sredstava).

[bookmark: _heading=h.7bjpwm5yr9ey]

[bookmark: _heading=h.ycs123b7ojhp]UČEŠĆE U JAVNOM POZIVU
Na ovaj Javni poziv mogu aplicirati: 
· Osobe u procesu prekvalifikacije, dokvalifikacije ili usavršavanja – Aplikanti moraju najkasnije do momenta isteka ovog Javnog poziva započeti proces prekvalifikacije, dokvalifikacije ili usavršavanja. 
· Osobe sa mjestom prebivališta u Brčko distriktu BiH – Aplikanti moraju imati prebivalište na teritoriji Brčko distrikta BiH najkasnije do momenta prijave na ovaj Javni poziv. 
· Lica koja nisu prethodno primila finansijsku podršku – Aplikanti koji nisu primili sredstva od drugih donatora za istu svrhu.
[bookmark: _heading=h.vmb0ke9ejfmp]
[bookmark: _heading=h.5yxddbz24sa]Kako aplicirati?
Od neophodne dokumentacije potrebno je dostaviti 
· Popunjen prijavni obrazac (Obrazac A);
· Kopiju lične karte;
· Uvjerenje o prebivalištu;
· Potvrdu izdatu od strane ovlaštene institucije ili drugog pravnog lica o upisu programa prekvalifikacije, dokvalifikacije ili usavršavanja;
· Dokaz o uplati programa prekvalifikacije, dokvalifikacije ili usavršavanja;
· Izjavu da aplikant prethodno nije primio niti će primiti drugu finansijsku podršku u svrhu za koju aplicira (Obrazac B).
Ukoliko je relevantno, aplikanti dostavljaju i:
· Potvrdu sa aktivne evidencije nezaposlenih lica Zavoda za zapošljavanje Brčko distrikta BiH;
· Dokaz o pripadnosti određenoj marginalizovanoj grupi.
Prihvatljivi su svi oblici prekvalifikacija, dokvalifikacija ili usavršavanja koja se izvode u Bosni i Hercegovini, ili inostranstvu. Prednost će se dati onim oblicima koji se izvode u okviru formalnog obrazovanja, kroz programe ovlaštenih obrazovnih ustanova. 
[bookmark: _heading=h.ohrhnwi0y6v2]
[bookmark: _heading=h.3egxes2iw5f9]Kriterijumi za bodovanje
Osnovni eliminatorni uslov koji aplikant mora ispuniti jeste pripadnost najmanje jednoj od marginalizovanih grupa stanovništva navedenih u tabeli u nastavku. Prijave koje ispunjavaju navedeni uslov biće dalje ocjenjivane prema definisanim kriterijumima i pripadajućim bodovnim vrijednostima, u skladu sa tabelarnim prikazom u nastavku.


	
Opis kriterijuma

	
bodovi


	Aplikant je nezaposlena osoba - prijavljena na aktivnu evidenciju nezaposlenih lica Zavoda za zapošljavanje Brčko distrikta BiH
	20

	Aplikant pohađa formalan oblik obrazovanja - koji se provodi od strane ovlaštene obrazovne ustanove
	20

	Aplikant je osoba sa poteškoćama u razvoju[footnoteRef:2] ili osoba sa invaliditetom[footnoteRef:3] [2:  Ovaj termin se odnosi na osobe kod kojih su prisutna dugotrajna oštećenja, bilo fizička, mentalna, intelektualna ili senzorna, koja mogu ometati njihovo puno i efektivno učešće u društvu na ravnopravnoj osnovi s drugima. ]  [3:  Prema entitetskim zakonima koji tretiraju materiju profesionalne rehabilitacije, osposobljavanja i zapošljavanja osoba s invaliditetom, u kontekstu ovog Javnog poziva, osoba s invaliditetom je osoba kod koje je utvrđen određeni stepen tjelesnog oštećenja ili trajnog oštećenja organizma, što rezultuje smanjenjem radne sposobnosti i mogućnosti za uključivanje u društvo.] 

	30

	Aplikant je pripadnik romske nacionalne manjine 
	20

	Aplikant je žena ili mlada osoba[footnoteRef:4] [4:  Prema Zakonu o mladima Brčko distrikta BiH, "mladi" su osobe uzrasta od 15 do 30 godina. ​] 

	10

	
Maksimalan broj bodova koje aplikant može osvojiti

	
100



[bookmark: _heading=h.30j0zll]*Komisija će vršiti ocjenu objektivnih kriterijuma, te davati jedinstvenu ocjenu za svakog aplikanta posebno.

[bookmark: _heading=h.e7u42n2yzdb9]Način odabira i dodjele sredstava 
CARE, zajedno sa projektnim partnerom RGFBD, će imenovati Komisiju za odabir aplikanata koju čine 3 člana zaposlen na projektu SEI. CARE će imenovati jednog predstavnika koji će vršiti monitoring nad kompletnim procesom i ovjerava ga uz ostale članove Komisije.
Članovi Komisije potpisuju Izjavu o nepostojanju sukoba interesa i nepristrasnosti prije pristupanja razmatranju prijava. U slučaju postojanja sukoba interesa, po saznanju, bodovanje vrši zamjenski član Komisije koji će biti odabran iz reda zaposlenika na projektu SEI.
Izbor korisnika se vrši na osnovu podnesene aplikacije putem Obrazca za prijavu u roku propisanom ovim Javnim pozivom.
Prateći akti kojima se dokazuju kriterijumi za bodovanje se dostavljaju u skeniranoj kopiji.
Članovi Komisije nastoje donijeti odluku konsenzusom, odnosno usaglašenim stavom o bodovima koji će se dodijeliti pojedinom aplikantu za svaki pojedinačni kriterij. Jednoglasna odluka osigurava objektivnost i jednakost u postupku ocjenjivanja aplikacija. Ukoliko članovi Komisije imaju različite procjene prilikom bodovanja pojedinog aplikanta, pristupa se formiranju ocjene na način da se za dati kriterij uzima srednja vrijednost bodova.
Nakon individualnog bodovanja, utvrđuje se rang lista korištenjem srednje vrijednosti od ukupnog broja dodijeljenih bodova svih članova Komisije, koja će biti javno objavljena.
[bookmark: _heading=h.3o7alnk]Ukoliko više aplikanata nakon bodovanja ima isti broj bodova, prednost ima onaj aplikant koji pripada u više marginalizovanih kategorija. Ako su aplikanti izjednačeni po prethodnom pravilu, prednost će imati aplikant koji se vremenski duže nalazi na aktivnoj evidenciji Zavoda za zapošljavanje Brčko distrikta BiH. U slučaju da i nakon primjene ovog pravila aplikanti imaju isti broj bodova, prednost će se dati aplikantu koji je prije podnjeo aplikaciju.
Ukoliko odabrani aplikant sa rang liste dostavi dokumentaciju koja ne odgovara izjavama u Prijavi na ovaj Javni poziv, te ukoliko odabrani aplikant odustane od podnesene prijave iz bilo kojeg razloga, sredstva će biti dodijeljena sljedeće rangiranom aplikantu, prema redoslijedu na rang listi.
Javni poziv je otvoren kontinuirano, do iskorištenja raspoloživih sredstava ili do odabira maksimalnog broja korisnika, odnosno do donošenja odluke o njegovom zatvaranju od strane donatora.
Komisija će svakih 15 dana od dana objave ovog poziva izvršiti pregled stanja aplikacija i bodovanje pristiglih aplikacija, a rezultati i odabir korisnika biće objavljeni u roku od 3 dana dana od bodovanja. Pregled stanja uključivaće:
· Broj pristiglih prijava tokom mjeseca;
· Broj odobrenih prijava;
· Preostali broj slobodnih mjesta i raspoloživih sredstava.
Nepotpune prijave, prijave podnesene od strane neovlaštenog lica i prijave podnesene nakon što se icrpe finansijska sredstva neće biti uzete u razmatranje.
Ukoliko više aplikanata ima isti broj bodova, prioritet se daje onom licu koje je prije podnio prijavu. 
Nakon potpisivanja ugovora, ugovoreni iznos sufinansiranja biće isplaćen jednokratno korisniku sredstava u roku od 30 dana od dana potpisivanja ugovora o sufinansiranju prekvalifikacije, dokvalifikacije ili usavršavanja.

[bookmark: _heading=h.3ya12y1gr5uu]Podnošenje prijava za učešće na Javnom pozivu
Za apliciranje na Javni poziv je potrebno popuniti obrazac za prijavu na Javni poziv za sufinansiranje prekvalifikacija, dokvalifikacija i usavršavanja, zajedno sa kopijama dokumenata kojim se dokazuju navodi iz Prijave, i dostaviti na jedan od sljedećih načina:
1. Lično, u prostorije SEI Centra:
Adresa: M. Malića i I. Džindića br. 4, 76100 Brčko distrikt BiH
Radno vrijeme: od 7:30 do 15:30h
2. Poštom, na adresu:
SEI Centar
M. Malića i I. Džindića br. 4
76100 Brčko
Sa naznakom: “Prijava na Javni poziv za sufinansiranje prekvalifikacija, dokvalifikacija i usavršavanja“
3. Elektronski (e-mail):
Popunjen i potpisan obrazac prijave sa pratećom dokumentacijom, sve jasno skenirano, poslati na:
info@seibrcko.ba 
Ukoliko postoje bilo koje nejasnoće, Vaše upite možete poslati isključivo putem e-mail adrese info@seibrcko.ba. Odgovori na sva pitanja biće blagovremeno javno obavljeni na web stranici https://seibrcko.ba/.

Napomene: 
· SEI zadržava pravo izmjene i dopune teksta ovog Javnog poziva, kao i produženja roka za podnošenje prijava, o čemu će aplikanti biti blagovremeno informisani putem zvanične web stranice SEI Centra i/ili drugih javnih kanala komunikacije.
· Korisnici koji su u okviru prethodnog javnog poziva bili odabrani za dodjelu finansijske podrške, ali kod kojih nije realizovana procedura potpisivanja ugovora i daljeg sufinansiranja, mogu ostvariti pravo na podršku i u okviru ovog javnog poziva. U tom slučaju, navedeni korisnici dužni su podnijeti prijavu putem propisanog Obrasca A, dok će dokumentacija koja je već dostavljena u okviru prethodnog javnog poziva biti uzeta kao važeća osnova za nastavak postupka ugovaranja i realizacije sufinansiranja, ukoliko ne dođe do promjene okolnosti relevantnih za dodjelu podrške.
· Realizacija ovog Javnog poziva uslovljena je konačnim odobrenjem projekta i raspoloživosti finansijskih sredstava od strane donatora i implementatora. 
· Javni poziv ostaje otvoren do utroška raspoloživih sredstava. 

